Salma Ismail

Tan Sri Dato' Dr. **Salma binti Ismail** (19 Momuhau 1918 – 20 Madas 2014) nopo nga songulun tondu Melayu i kumoiso nogi do oboyo sumiliu do dokutul id pointongkop Tanah Melayu/Malaya. Nokosuang o kinalantayon disido id suat abal The Straits Times ontok 24 Momuhau 1947. Nokotorimo nogi isido Anugerah Tokoh Melayu Wanita Terbilang kopihondot do koporomitan tadau kinouliton UMNO ko-68 ontok 11 Mikat 2014.

## Pondidikan
Nosusu i Dr. Salma Ismailontok 19 Momuhau 1918 id Alor Star, Kedah. Suminikul isido id Kampung Bahru Girls' School / Sekolah Menengah Sultanah Asma , Alor Star.Nakalantoi isido do Junior Cambridge (1934) om Senior Cambridge (1935). Isido nogi nga calon tanak sikul tondu Melayu kumoiso om iso-iso id Kedah i nakalantoi id panaasan Senior Cambridge miampai abantug. Minongoput isido sikul id King Edward VII College of Medicine hilo Singapura (1936) miampai Biasiswa Kerajaan Negeri Kedah.Nokotingkod o pinsingilaan disido ontok 1939-1945 gama Sangod Pomogunan Koduo.Soira minongoput kawagu sikul ontok 1946, noonuan isido gaa Ijazah Doktor Perubatan ontok toun 1947.

## Pakarajaan
Soira nakalantoi id jurusan pongusapan, nosiliu isido doktor minluda id Hospital Besar Kuala Lumpur ; Pegawai Perubatan id Kedah (1950-1960) ; Pegawai Perubatan id Selangor (1961-1967) ; minongukab klinik sondii id Jalan Hale Kampung Baru, Kuala Lumpur (1967).

Nokohompit nogi isido miampai *serius* id suang pongindopuan soira nosiliu Ponorikohon Salma-Bakar Sdn. Bhd om 
Pengarah Specialist Mediklinik Sdn. Bhd.

## Ababayan sosial
Nopili isido sumiliu Ponorikohon Kelab General Hospital Kedah ; Pesuruhjaya Pandu Puteri Negeri Kedah ; Puru Persatuan St. John Negeri Kedah ; Puru Majlis Pelajaran Tinggi ; Ponorikohon Persatuan Doktor-Doktor Swasta Selangor (1976) ; Puru Malaysian Medical Association ; Puru Medical Defence Union ; Puru College of General Practitioners ; Puru Private Practitioners Association Wilayah Kuala Lumpur om Selangor om Ponorikohon Selangor om Wilayah Gardening Society.

## Pingat om gaa'
Nonuan isido do Bintang Cemerlang Kedah (B.C.K.) mantad Kerajaan Negeri Kedah (1957) ; Dato' Paduka Mahkota Kedah (D.P.M.K.) (1996) ; Panglima Setia Mahkota (P.S.M.) (1997) i minogowit pamalahawan Tan Sri. 

## Peribadi
Sawo nopo disido nga i Allahyarham Datuk Dr Abu Bakar bin Ibrahim, bagas Pengarah, Institut Penyelidikan Perubatan (IMR) (1918-1979). Kiwaa 4 tulun tanak diolo: Tan Sri Dr Ridzwan Abu Bakar, En Ezani, Dr Normi om Allahyarhamah Rosina. Minidu pogun i Allahyarhamah Rosina id suang Tragedi Highland Towers.

## Minidu Pogun
Minidu pogun i Dr. Salma Ismail gama toruol kinolohingo id Hospital Pantai, Bangsar ontok 20 Madas 2014. Umul nopo disido nga 96 toun.

## Sukuon

## Noputan labus
* Research on the Early Malay Doctors 1900-1957 Malaya and Singapore, By Faridah Abdul Rashid
* Biography of the Early Malay Doctors 1900-1957 Malaya and Singapore, By Faridah Abdul Rashid
* The Malays par excellence-- warts and all: an introspection, Ismail Noor, Muhammad Azaham, Pelanduk Publications, Dec 31, 2000 - History - 166 pages
* She: a tribute to the women of Malaysia, Malaysia. Kementerian Pembangunan Wanita dan Keluarga, Ministry of Women, Family and Community Development, 2005 - Women in development - 191 pages